Ținînd cont că actualele interese ale poporului român nu corespund cu politica impusa de clasa politica a Romaniei,

luand act de faptul ca in Romania a fost impusa o dictatura a clasei politice aliata cu firme sau organizatii care nu au legatura cu dorinta de prosperitate a intregii natiuni,

vazand cum coruptia ia vieti nevinovate atat direct, prin nerespectarea voita a normelor elementare de sigurata a vietii dar si indirect, prin saracirea voita a sistemului sanitar, a invatamantului, a institutiilor care se ocupa de salvarea si protectia oamenilor aflati in dificultate,

fiind convinsi ca actualele forte conducatoare nu pot indeplini nazuintele poporului roman si nu pot garanta respectarea intereselor comune,

Proclamam:

1. Actuala clasa politica conducatoare trebuie sa isi prezinte demisia si sa paraseasca structurile de conducere, indiferent de nivelul lor si locatia lor. Puterea va fi preluata si exercitata de catre persoane reprezentative, care nu au si nu au avut probleme cu legea sau suspiciuni ca ar avea sau ar fi avut probleme cu legea. Criteriul de conducere a unei institutii va fi exclusiv cel profesional si nu va mai fi niciodata conditionat de apartenenta politica.

2. Parlamentul, ministerele si alte elemente ale puterii de stat vor fi dimensionate corespunzator intereselor si, mai ales, bugetului tarii. Nu este permis niciunei persoane din structurile administrative sa beneficieze de servicii de lux atata vreme cat tara este saraca! Masinile de lux, deplasarile costisitoare si alte beneficii care nu au legatura directa cu exercitarea functiei vor fi desfiintate si cei care vor beneficia abuziv de ele vor fi demisi si obligati la decontarea tuturor cheltuielilor.

Nici o forma de imunitate in fata legii nu va mai fi tolerata si toate prevederile actuale vor fi eliminate. Nimeni nu este mai presus de lege.

3. Administratia locala va fi cea care va hotara pentru interesul propriu in concordanta cu interesul national. Nu este permisa distribuirea bugetelor locale pe criterii politice!

4. Bugetele locale si centrale trebuiesc cheltuite in interes public si numai dupa o judicioasa documentare si justificare a cheltuielilor. In situatia in care fondurile au fost cheltuiti discretionar, nejustificat sau cu reavointa, persoanele vinovate vor fi obligate sa restituie sumele. Consilierii sau alte persoane care au aprobat sau sugerat angajarea acestor sume, vor plati solidar cu primarul, prefectul, ministrul sau orice alta persoana investita cu putere decizionala.

5. Vointa poporului exprimata prin referendum este prioritara oricarei legi si se aplica in regim de urgenta. Nu este normal sau moral ca rezultatul unui referendum referitor la componenta parlamentului sa fie ignorat!

6. Justitia trebuie sa aplice legea echidistant, corect si nepartinitor. Orice magistrat asupra caruia exista dovezi ca a aplicat legea gresit, din revointa, trebuie indepartat urgent din sistem.

7. Orice forma de mituire sau corupere a persoanelor publice va fi pedepsita cu maxima asprime. Se va tine cont si de impactul deciziei care a fost luata sub conditionarea coruptiei. In situatia in care prin luarea unei decizii bazate pe coruptie se pun in pericol vieti omenesti, este afectata devoltarea tarii sau sunt periclitate comunitati, se va considera ca fapta este echivalenta unei tradari si va fi pedepsita ca atare.

8. Persoanele care au detinut functii de conducere inainte de 1989 si au obtinut foloase, au abuzat sau au avut un tratament discretionar ca urmare a pozitei ocupate de ei sau de rude, vor fi inlaturate din orice structura de conducere si nu li se va mai permite accesul la fuctii publice. Averile lor, care se dovedeste ca au fost dobandite in legatura cu functia avuta, se vor confisca. Totodata, orice document care are legatura cu persoane si evenimente dinainte de 1989 vor deveni publice fara restrictii.

9. Sanatatea este un domeniu de interes public major. Aceasta trebuie condusa exclusiv de profesionisti si subordonata interesului national. Orice incercare de deturnare a fondurilor, de furt sau de incercare de furt va fi pedepsita cu maximul permis de lege, ca si infractiune importiva siguranei nationale.

10. Statutul social si profesional al medicilor, profesorilor, politiei, armatei si a altor categorii specializate de angajati trebuie sa fie in concordanta cu importanta sociala a muncii prestate de acestia. Romania trebuie sa ofere toate conditiile pentru a avea o populatie educata si sanatoasa, intr-o societate sigura.

11. Orice institutie sau persoana care obtine venituri si, mai ales, profit din aceste venituri,trebuie sa aiba tratament egal in fata legii. Nu este permis ca o organizatie religioasa sau umanitara sa nu plateasca impozite sau sa nu declare venituri dar sa afiseze un lux neconform cu scopul si misiunea sa!

12. Bisericile trebuie sa fie orientate catre interesul membrilor civili si nu al propriului cler sau conducatorilor acestora. Existenta si bunastarea unei biserici trebuie sa se bazeze exclusiv pe donatiile benevole ale enoriasilor si nu pe donatii politice sau de la buget. Romania este un stat laic si nu este permisa favorizarea nici unei culte religioase!

13. Nu va mai fi permisa acumularea de averi fara a se justifica provenienta banilor. Averile dobandite pana la aceasta data si care nu pot fi justificate, vor fi sechestrate pana la lamurirea situatiei lor. In situatia dovedirii furtului, fraudei sau in cazul in care nu se poate verifica provenienta banilor, se va proceda la confiscarea extinsa a averii. O parte din avere va ramane persoanei in cauza pentru a-si asigura subzistenta la nivelul de trai actual al tarii.

14. Toate persoanele care au indeplinit functii publice de orice nivel si au obtinut orice fel de foloase de pe urma acestora nu vor mai avea acces al alte functii publice, indiferent de nivelul si locatia acesteia. Nu este permis nimanui sa foloseasca o functie pentru a deturna fonduri, a santaja sau a abuza de alte persoane!

15. Politia si jandarmeria trebuie sa asigure linistea cetatenilor si sa isi exercite meseria exclusiv in folosul cetatenilor. Nu se permite constituirea de coloane oficiale, protejarea unor obiective nerelevante sau utilizarea fortelor politiei sau jandarmilor impotriva persoanelor care demonstreaza pasnic.

16. Serviciile de ambulanta si pompierii sunt considerate institutii publice de interes strategic! Nu se permite subordonarea lor politica sau utilizarea discretionara.

17. Armata trebuie sa isi recapete demnitatea! Nu este permis atribuirea de grade militare unor politicieni care nu au calificarea si studiile necesare, nu profeseaza si nu participa la activitati specifice apararii nationale. Cadrele militare muncesc din greu pentru a accede in ierarhia militara si de aceea nu e permisa batjocorirea acestora prin atribuirea de grade si decoratii militare pe alte criterii decat cele militare. Gradele militare atribuite unor demnitari publici vor fi retrase imediat.

18. Titlul de doctor, titlurile academice si alte titluri sau titulaturi vor fi atribuite numai de catre persoane morale, calificate si cu o reputatie confirmata si nestirbita, asupra carora nu planeaza nici o suspiciune de fals, plagiat sau alte asemenea. Persoanele care au primit astfel de titluri si s-a dovedit ca au incalcat normele academice sau legale, le vor pierde urgent si neconditionat. Persoanele acare au acordat benevol astfel de titluri vor fi supusi aceluiasi tratament.

19. Presa va fi libera si sa slujeasca exclusiv informarii corecte si complete a cetatenilor. Nu se va mai permite subordonarea politica a posturilor de radio sau de televiziune. CNA trebuie sa fie o organizatie apolitica, profesionista si independenta.

20. Asigurarile sociale trebuie sa fie colectate si impartite in mod corect, fara a favoriza pe nimeni.

Romania trebuie sa recupereze cei 25 de ani pierduti si sa primeasca inapoi tot ce i-a fost furat de clasa politica in cardasie cu firmele interesate.

Distribuiti, completati si corectati!